Diari Oficial de la Generalitat Valenciana


Sumari del DOGV 7520, del 07-05-2015 (2015/3971)

Notificació de la interlocutòria dictada en el rotlle d'apel·lació número 1081/2014.
------------------------------------------------------------------------------------

### Dades del document

Número de DOGV
:   7520

Data del DOGV
:   07-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3971


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 1081/2014. [2015/3971]  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte faig saber que, per raó del que s'ha acordat per la resolució del dia de hui, dictada en el rotlle d'apel·lació número 001081/2014, dimanant de l'execució hipotecària 000236/2011, seguit davant del Jutjat de Primera Instància i Instrucció número 1 de Catarroja, s'ha acordat notificar a la persona apel·lada que no ha comparegut en esta alçada, que es dirà al final, la resolució dictada en el rotlle esmentat l'encapçalament i dispositiva de la qual és com seguix:  
  
«Encapçalament  
La Secció Novena de la Audiència Provincial de València, sent magistrat ponent Gonzalo Caruana Font de Mora, el present rotlle d'apel·lació número 1081/2014, dimanant de les actuacions de juí d'execució hipotecària 236/2011, promogudes davant del Jutjat de Primera Instància número 1 de Catarroja, entre les parts; d'una, com a apel·lant, Banc de Sabadell, SA, representat per la procuradora Carmen Roda Armengot i assistit pel lletrat Rafael Martí Maiques, i d'una altra, com a apel·lats, Lucas Roig Fischer i Lina Clemencia Benjumea Gómez.  
Dispositiva  
Estimar el recurs d'apel·lació interposat per Banc Sabadell, SA, contra la interlocutòria de 28 d'octubre de 2014, dictada pel Jutjat Primera Instància 1 de Catarroja, en procés d'execució hipotecària 236/2011, es revoca íntegrament l'esmentada resolució, i:  
1. Es decreta no abusiu el venciment anticipat del préstec amb garantia hipotecària que va efectuar l'entitat executant.  
2. Es decreta nul per abusiu el pacte d'interés de demora fixat al tipus del 25 per cent anual.  
3. S'acorda la prossecució dels tràmits de l'execució hipotecària i s'ha d'aplicar l'interés legal de l'article 576 de la Llei Enjudiciament Civil.  
4. No s'efectua cap pronunciament de les costes causades en l'alçada i s'acorda la devolució del depòsit constituït per a recórrer.  
Notifiqueu esta resolució a les parts i, de conformitat amb el que establix l'article 207.4 de la Llei d'Enjudiciament Civil, una vegada hagen transcorregut els terminis establits, per a recórrer sense haver-se impugnat, quedarà ferma, sense ulterior declaració, i torneu les actuacions originals, juntament amb la certificació literal d'esta mateixa resolució i l'ofici oportú, al jutjat de procedència, per a constància i execució, i uniu la certificació al rotlle.»  
  
I perquè el que s'ha disposat es complisca i valga de notificació a l'apel·lat que no ha comparegut en esta alçada, la present resolució es publica en el Diari Oficial de la Comunitat Valenciana, lliure i expedisc este edicte.  
  
València, 30 d'abril de 2015.- El secretari judicial: Román Rodríguez de Albaladejo.